Löschern von Herzfeld
Löschern von Herzfeld oli aadlisuguvõsa. Suguvõsa esindaja Anders Löschern oli Järvamaal Orgmetsa mõisa omanik. 1667 sai Anders Rootsilt aadlitiitli ja nime Löschern von Herzfeld. Andersi poeg oli admiral Carl Gustav Löschern von Hertzfelt (surnud 1704), Rootsi Peipsi laevastiku komandör. Lorentz Löschern von Hertzfeld (1661–1729) oli Rootsi major, 1708-10 Prantsusmaa teenistuses, seejärel Vene teenistuses Tallinna kubermangu viitsekuberneri ja kubernerina; Mõdriku, Rägavere ja Orina mõisa pärushärra, vappepitaaf Tallinna toomkirikus. Karli pojapoeg Karl Wilhelm (suri 1770) oli Mödriku ja Pruuna mõisnik ning Karl Wilhelm kanti Eestimaa rüütelkonna aadlimatriklisse.